**מה אסור ומה מותר – הפעלת מקום או עסק (לפי תקנה 5 לתקנות שעת חירום (נגיף הקורונה החדש) – הגבלת פעילות), תש"ף-2020**

**(מעודכן לתאריך 26.3.2020)**

**לפי תקנה 5(א) המקומות הבאים צריכים להיות סגורים (גם אם הם בתוך בית מגורים):**

1. בית תפילה (ניתן לקיים תפילה של עד 10 אנשים **במקום פתוח בלבד** ובהקפדה על מרחק של 2 מטרים בין אדם לאדם)
2. קניון (למעט מקום למכירת מזון, בית אוכל, בית מרקחת או חנות שעיקר עיסוקה מכירת מוצרי היגיינה המצויים בקניון)
3. דיסקוטק
4. בר
5. פאב
6. אולם אירועים
7. מכון כושר
8. בריכת שחייה
9. פארק מים
10. גן חיות/ספארי
11. פינת חי
12. בית מרחץ (מקווה לגברים)
13. בית קולנוע
14. תיאטרון
15. ספרייה
16. מוזאון
17. מוסד תרבות אחר
18. פארק שעשועים
19. לונה פארק
20. גני שעשועים
21. מתקני שעשועים
22. עסק לטיפול לא-רפואי בגוף האדם לרבות טיפולי רפואה אלטנרנטיבית (מספרות, קוסמטיקאיות וכו')
23. מקום לעריכת מופעים וירידים
24. כלי שיט ציבורי
25. רכבל
26. שמורת טבע
27. גן לאומי
28. אתר מורשת
29. מקום שיש בו אטרקציה תיירותית
30. שוק קמעונאי
31. כל חנות שאינה מותרת כאמור בתקנה 5(ב)

**לפי תקנה 5(ב) ניתן להפעיל מקום או עסק כמפורט להלן בתנאים האלה:**

1. **בית אוכל** (פיצריות, שווארמה, המבורגר, סושי וכיו"ב)– מותרת מכירת מזון לצריכה מחוץ לבית האוכל ו**בשירות משלוחים בלבד**.
2. **מקום למכירת מזון** (סופרים, מכולות, קיוסקים, פיצוציות, חנויות לממכר משקאות, חנות לממכר מזון לבעלי חיים וכיו"ב) – מותר לפתוח בכפוף להקפדה על שמירת מרחק של 2 מטרים בין אדם לאדם (שאינם גרים באותו מקום) וסימון מקומות לעמידה באזור הקופות/התור ובכפוף לוויסות כניסת יותר מ-4 לקוחות לכל קופה פעילה.
3. **בית מרקחת** - מותר לפתוח בכפוף להקפדה על שמירת מרחק של 2 מטרים בין אדם לאדם (שאינם גרים באותו מקום) וסימון מקומות לעמידה באזור הקופות/התור ובכפוף לוויסות כניסת יותר מ-4 לקוחות לכל קופה פעילה.
4. **מכון אופטיקה** - מותר לפתוח בכפוף להקפדה על שמירת מרחק של 2 מטרים בין אדם לאדם (שאינם גרים באותו מקום) וסימון מקומות לעמידה באזור הקופות/התור ובכפוף לוויסות כניסת יותר מ-4 לקוחות לכל קופה פעילה.
5. **חנות שעיקר עיסוקה מכירת מוצרי הגיינה** (רשתות הפארם וכיו"ב) – מותר לפתוח בכפוף להקפדה על שמירת מרחק של 2 מטרים בין אדם לאדם (שאינם גרים באותו מקום) וסימון מקומות לעמידה באזור הקופות/התור ובכפוף לוויסות כניסת יותר מ-4 לקוחות לכל קופה פעילה.
6. **חנות למוצרים חיוניים לתחזוקת הבית** (טמבור, חד פעמי, כלי בית, מוצרי חשמל וכיו"ב) – מותרת ב**שירות משלוחים בלבד**.
7. **חנות למוצרי תקשורת** – מותרת ב**שירות משלוחים בלבד**.
8. **חנות לשירותי תקשורת** – מותרת ב**שירות משלוחים בלבד**.
9. **חנות לאבזרים רפואיים** – מותרת ב**שירות משלוחים בלבד**.

**דגש נוסף למעסיקים:**

לפי תקנה 3א – מעסיק במקום עבודה אחראי להציב בכניסה למקום העבודה **עמדה למדידת חום**, ולא להתיר כניסת אדם עם חום גוף העולה על 38 מעלות צלזיוס. כמו כן, אחראי המעסיק לשמור **מרחק של 2 מטרים בין אדם לאדם**.